Source: http://archiv.netky.sk/clanok/krajsky-sud-zrusil-rozsudok-pre-bakiho-s
Timestamp: 2019-12-09 17:39:54+00:00

Document:
Krajský súd zrušil rozsudok pre Bakiho S.
Baki Sadiki (tretí zľava)
05.09.2013 13:37 Domov
31.10 09:21
29.04 17:17
Troch trnavských lekárov odsúdili za pôrody s tragickým koncom
14.03 11:11
22.02 18:52
PREŠOV - Krajský súd (KS) v Prešove zrušil pôvodný rozsudok, ktorým bol Baki S. odsúdený na 22 rokov väzenia za obchodovanie s drogami. Ešte v utorok (3. 9.) tak rozhodol na svojom neverejnom zasadnutí. Bakiho S. však aj napriek tomu vzal do väzby.
"Krajský súd v Prešove zrušil rozhodnutie Okresného súdu Prešov vo veci obnovy procesu Bakiho S., pretože okresný súd použil nesprávne procesné ustanovenie. Súčasne obžalovaného Bakiho S. vzal do väzby pre dôvodnú obavu, že obžalovaný ujde, alebo sa bude skrývať," informoval hovorca Krajského súdu v Prešove Michal Drimák. Ďalej uviedol, že KS zároveň rozhodol, že po zrušení právoplatného rozsudku v tejto veci bude Okresný súd Prešov pokračovať v konaní na podklade pôvodnej obžaloby. Krajský súd v Prešove v septembri 2011 potvrdil 22-ročný trest odňatia slobody pre Bakiho S., na ktorý ho za rozsiahlu drogovú trestnú činnosť odsúdil senát Okresného súdu v Prešove.
Hlavné pojednávanie s Bakim S. a spol. začalo na Okresnom súde v Prešove 24. januára 2011. Obvinení podľa obžaloby ako členovia organizovanej skupiny najneskôr od roku 2007 až do 19. septembra 2008 údajne zabezpečovali dovoz, úschovu a ďalšiu distribúciu heroínu na Slovensko. Droga mala byť balená na území Tureckej republiky do športovej a inej obuvi, od mája 2008 prevážaná na územie SR, kde bol ďalej distribuovaná.
TASR prináša výberovú chronológiu prípadu Bakiho S.
1. júna 2008 – Exminister spravodlivosti Daniel Lipšic v pléne Národnej rady (NR) SR naznačil prepojenie šéfa rezortu justície Štefana Harabina na organizovaný zločin. Lipšic sa Harabina pýtal, či ešte ako sudca Najvyššieho súdu v roku 1994 intervenoval vo veci rozhodnutí o vyhostení Albánca Bakiho S. obvineného z pašovania troch kilogramov heroínu u vtedajšieho ministra vnútra Ľudovíta Hudeka.
17. júla 2008 - Poslanec Národnej rady SR Daniel Lipšic odovzdal riaditeľovi Národného bezpečnostného úradu (NBÚ) Františkovi Blanárikovi prepis telefonického rozhovoru, ktorý poukazuje na dôverný vzťah ministra spravodlivosti Štefana Harabina s odsúdeným kosovským Albáncom Bakim S. Táto osoba sa podľa Lipšica pohybovala v albánskej drogovej mafii.
28. augusta 2008 - Podpredseda KDH Daniel Lipšic a poslankyňa Národnej rady SR za SDKÚ-DS Lucia Žitňanská podali do parlamentu návrh na vyslovenie nedôvery ministrovi spravodlivosti Štefanovi Harabinovi. Opozícii prekážali údajné osobné vzťahy Harabina s podnikateľom albánskeho pôvodu Bakim S., ktorého v minulosti vyšetrovali pre podozrenie z obchodovania s drogami. Baki S. i Harabin vzájomné kontakty popreli.
4. septembra 2008 - V NR SR sa začala mimoriadna schôdza, na ktorej poslanci mali rozhodnúť o odvolaní ministra spravodlivosti Štefana Harabina z funkcie. Dôvodom boli ministrove kontakty s údajným mafiánom Bakim S.
4. septembra 2008 - Minister spravodlivosti Štefan Harabin zostal po hlasovaní poslancov Národnej rady (NR) SR vo funkcii. Zo 131 prítomných hlasovalo za vyslovenie nedôvery 55 zákonodarcov, proti bolo 75 a jeden poslanec sa hlasovania zdržal. Na odvolanie ministra je potrebných 76 hlasov zákonodarcov. Predkladatelia návrhu Daniel Lipšic (KDH) a Lucia Žitňanská (SDKÚ-DS) argumentovali predovšetkým prepisom telefonického rozhovoru Harabina s Bakim S. zo 17. septembra 1994, teda z obdobia, keď Š. Harabin pôsobil ako sudca na Najvyššom súde SR.
9. septembra 2008 - Generálny prokurátor Dobroslav Trnka potvrdil, že prepis rozhovoru Harabina s údajným mafiánom Bakim S. je autentický a je súčasťou dohľadového spisu.
10. septembra 2008 – Poslanci Národnej rady SR neschválili návrh uznesenia predsedu ĽS-HZDS Vladimíra Mečiara, ktorým mali vysloviť podozrenie, že dokumenty priložené k návrhu na odvolanie ministra spravodlivosti Štefana Harabina mohli byť falzifikáty. Z 81 prítomných poslancov hlasovalo za 21 zákonodarcov, 14 bolo proti, 44 sa zdržalo a dvaja nehlasovali. Poslanci ĽS-HZDS sa neprezentovali, návrh podporili len poslanci SNS a štyria poslanci Smeru-SD.
19. marca 2010 - Generálna prokuratúra SR potvrdila, že Baki S. čelí obvineniu z obzvlášť závažného zločinu nedovolenej výroby omamných a psychotropných látok, jedov a prekurzorov, ich držania a obchodovania s nimi.
17. mája 2010 - Ministerstvo spravodlivosti SR potvrdilo, že požiadalo o vydanie údajného šéfa albánskej drogovej mafie Bakiho S., na ktorého bol vydaný medzinárodný zatykač, a ktorý sa mal nachádzať v Kosove.
4. augusta 2010 - Generálna prokuratúra (GP) SR podala na Okresný súd v Prešove obžalobu na Bakiho S., Juraja J. a Jána C. pre obzvlášť závažný zločin nedovolenej výroby omamných a psychotropných látok, jedov alebo prekurzorov, ich držania a obchodovania s nimi.
25. novembra 2010 – Senát Okresného súdu v Prešove na verejnom zasadnutí prijal obžalobu na troch mužov, ktorí sa mali dopustiť rozsiahlej drogovej trestnej činnosti.
24. januára 2011 – Výpoveďou obžalovaných sa na Okresnom súde (OS) v Prešove začalo hlavné pojednávanie s Jurajom J., Jánom C. a Bakim S. Na pojednávanie sa v sprievode eskorty dostavili Ján C. a Juraj J., ktorý mal hlavu zahalenú kuklou. Voči kosovskému Albáncovi Bakimu S. sa konanie viedlo ako proti ujdenému a bol na neho vydaný medzinárodný zatykač. Ako členovia organizovanej skupiny najneskôr od roku 2007 až do 19. septembra 2008 údajne zabezpečovali dovoz, úschovu a ďalšiu distribúciu heroínu. Ten mal byť balený na území Tureckej republiky do športovej a inej obuvi a od mája 2008 prevážaný na územie SR, kde bol ďalej distribuovaný. K takémuto konaniu vraj došlo najmenej v šiestich prípadoch a množstvo jednej zásielky malo obsahovať až 20 kilogramov drogy. Heroín údajne potom Juraj J. a Ján C. postupne vyviezli do zahraničia. Najmenej v troch prípadoch ho ďalší obvinení prechodne uskladňovali v penzióne v Starom Smokovci, kde bola 19. septembra 2010 zaistená časť s hmotnosťou 10 kg.
7. februára 2011 – Senát Okresného súdu v Prešove vypočul ďalších svedkov v procese s Bakim S., Jurajom J. a Jánom C.
28. apríla 2011 – Výpoveďou ďalších troch svedkov na Okresnom súde v Prešove pokračovalo hlavné pojednávanie s Bakim S., Jurajom J. a Jánom C. Pred senátom vypovedal ako svedok niekdajší popradský diskdžokej David Z., ktorého do súdnej siene z väzby priviedla eskorta. Uviedol, že jeho známa Michaela Š. ho požiadala, či by nevedel nájsť kupca pre asi dva kilogramy drogy.
13. júna 2011 – Senát Okresného súdu (OS) v Prešove vyniesol záverečný verdikt v procese s Bakim S., Jurajom J. a Jánom C. OS rozhodol, že všetci traja obžalovaní sú vinní a vymeral im nepodmienečné tresty odňatia slobody. Rozhodnutie súdu si vypočuli len dvaja obžalovaní. Baki S. sa zdržiaval na neznámom mieste a konanie proti nemu bolo vedené ako voči ujdenému. OS Prešov uložil obžalovanému Bakimu S. trest odňatia slobody v dĺžke 22 rokov so zaradením do ústavu na výkon trestu s maximálnym stupňom stráženia. Ďalším dvom obžalovaným uložil tresty odňatia slobody v trvaní 15 rokov v zariadení so stredným stupňom stráženia. Obhajcovia Bakiho S. a Juraja J. podali na mieste odvolanie.
21. septembra 2011 - Krajský súd v Prešove potvrdil 22-ročný trest odňatia slobody pre Bakiho S..
24. septembra 2012 - Generálna prokuratúra SR má predsedovi Najvyššieho súdu SR Štefanovi Harabinovi zaplatiť 150.000 eur plus deväťpercentné úroky z omeškania od 6. januára 2010. Dôvodom bol rozsudok Okresného súdu Bratislava I. Harabin zažaloval Generálnu prokuratúru SR po tom, ako potvrdila pravosť prepisu telefonického rozhovoru medzi ním a údajným obchodníkom s drogami Bakim S. Štefan Harabin tvrdil, že rozhovor z roku 1994, v ktorom si s Bakim S. tyká a dohadujú si stretnutie, je falzifikát. Rozsudok zatiaľ nie je právoplatný.
25. októbra 2012 - Albánca Bakiho S. zatkli okolo 17.00 h v Kosove spojenecké jednotky OSN. Vypátral ho Interpol v rámci akcie Infrared a dostal sa do 40-dňovej vydávacej väzby. Prebiehala komunikácia medzi národnou ústredňou Interpolu a príslušnými justičnými orgánmi o jeho vydaní na Slovensko.
9. novembra 2012 - Rezort diplomacie poslal žiadosť o vydanie Albánca Bakiho S. na styčný úrad SR v Kosove.
26. novembra 2012 - Sudca v Kosove nerozhodol o vydaní Albánca Bakiho S. na Slovensko. Pojednávanie bolo odročené. Dôvodom mal byť fakt, že Baki S. si nestihol preštudovať súdne rozhodnutia, ktoré voči jeho osobe existovali na Slovensku.
3. decembra 2012 - Sudca v Kosove rozhodol o vydaní Albánca Bakiho S. na Slovensko.
20. decembra 2012 - Najvyšší súd v Kosove potvrdil rozhodnutie o vydaní Albánca Bakiho S. na Slovensko.
21. decembra 2012 - Týmto dňom začala plynúť 30-dňová lehota na to, aby bol prevezený na Slovensko hľadaný Albánec menom Baki S.
28. decembra 2012 - Odsúdeného albánskeho narkobaróna Bakiho S. z Kosova na Slovensko doviezol vládny špeciál, ktorý pristál na bratislavskom letisku M. R. Štefánika.
4. februára 2013 - Okresný súd (OS) v Prešove sa zaoberal žiadosťou odsúdeného Bakiho S. o opätovné prerokovanie jeho trestnej veci. Keďže obžalovaný sa v čase hlavného pojednávania zdržiaval na neznámom mieste, pojednávanie voči nemu bolo vedené ako proti ušlému. V júni 2011 ho senát OS v Prešove uznal za vinného a uložil mu trest 22 rokov odňatia slobody. Verdikt v septembri 2011 potvrdil aj odvolací Krajský súd (KS) v Prešove.
30. mája 2013 – Senát Okresného súdu (OS) v Prešove na verejnom zasadnutí uznesením zrušil rozsudok okresného i krajského súdu vo vzťahu k Bakimu S., ktorého pred dvoma rokmi odsúdili na 22 rokov väzenia za drogovú trestnú činnosť. Uznesenie, ktoré by malo povoliť znovu obnovenie procesu, zatiaľ nenadobudlo právoplatnosť, nakoľko prokurátor voči nemu podal sťažnosť.
MOSKVA - Severokaukazský vojenský súd v Rostove na Done odsúdil v piatok na šesť rokov väzenia 19-ročného Ukrajinca Pavla Hriba obvineného z podpory terorizmu.

References: súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd